Q&A.010.WIE WAS DIE "SEUNS VAN GOD" IN GENESIS 6:2, 4 – Loving Life TV
Q&A.010.WIE WAS DIE "SEUNS VAN GOD" IN GENESIS 6:2, 4
Home / Forums / DAILY BREAD / Q & A WITH VIKING BOER / Q&A.010.WIE WAS DIE "SEUNS VAN GOD" IN GENESIS 6:2, 4
This topic has 0 replies, 1 voice, and was last updated 7 months, 1 week ago by Viking Boer.
20 Apr 2021 at 7:33 PM #33688
Q&A.010.WIE WAS DIE "SEUNS VAN GOD" IN GENESIS 6″>
Hierdie misverstane verse lok steeds wye reaksie uit in ons dae.Mense let nie op wat hulle lees nie en vergelyk dit nie met die res van die skrifte nie – dit is pure luiheid en lei na onnodige argumente en verdraaide opvatings oor menigde gedeeltes in die Skrif. Maar nou ja, so gaan ons ten gronde weens gebrek aan kennis. Dit blyk dat daar twee sienings in die verklarende Bybels is. Dit was en is egter steeds my standpunt om die Bybel vir homself te laat praat. Tog sal ek vlugtig verwys na die verskillende standpunte.
Daar word redelik wyd aanvaar dat "die seuns van God" in die Ou Testament na gevalle engele verwys. Die volgende stellings word gebruik om hierdie feit te staaf: "Die tyd van hulle val: dit het plaasgevind 'in die dag van Noag' [1 Pet 3:20; 2 Pet 2:7]. Daar kon 'n vorige val gewees het wat die einde van die 'toenmalige wêreld' kon veroorsaak het [Gen. 1:1,2; 2 Pet 3:6].Meer hieroor later, want dit verg 'n verdere studie op sy eie.
Hou in gedagte dat engele wat geval het NIE MEER SEUNS VAN GOD KAN WEES NIE.
KONSENTREER NOU BAIE MOOI……..
Vir hierdie sonde word hulle vir 'die oordeel in bewaring gehou,' [2 Pet 2:4] en is hulle in 'die gevangenis' [1 Pet 3:19] [ Let weer op asseblief – hier word nie gepraat van in "DIE Hel" nie ]. Hulle nakomelinge [die voortspruitsels van hulle sondige daad], genoem Nephilim [vertaal 'reuse'], wat gevallenes [uit naphal, om te val] beteken, was monsters van ongeregtigheid en moes verdelg word." Dink u werklik dat God na hierdie gevalle engele as "seuns van God" sal verwys? In die Bybel word nie na die engele as "My kinders / seuns" verwys nie.
Indien u vir my 'n teks kan wys sal ek dit waardeer en my standpunt dan aanpas.
Jesaja 43:6 "Ek sal sê aan die noorde: Gee! En aan die suide: Hou nie terug nie! Bring my seuns van ver, en my dogters van die eindes van die aarde af." Gaan lees vers 1 en kyk self dat die Here hier aan die woord is dus is "My"= God.
Kom ons kyk net vlugtig na die engele:Jesus self is hier aan die woord as HY verklaar : "Want in die opstanding trou hulle nie en word ook nie in die huwelik uitgegee nie, maar is soos engele van God in die hemel" (Matt. 22:30). Menend dat engele nie "trou" nie.Hieruit blyk dit dat engele nie seksuele wesens is nie. Hulle is almal gelyktydig geskape en hulle sterf nie, dus bly hulle getalle dieselfde.Engele word deurgaans in die Bybel as manlike wesens beskryf . [ later sal ek verder hieroor meer sê]
Kom ons kyk weer na die teks in sy konteks :-
Kom ons kyk ook na die wyer verband. Onthou, die teks praat van "die seuns van God en die dogters van die mense". Laat die wyer konteks ons nou leer wat daarmee bedoel word: Genesis 3 beskryf die sondeval van DIE MENS nie van die engele nie. Gen. 6 is 'n verdere uitbreiding op die deurwerking van sonde IN DIE MENS.
Dit is tog baie duidelik.Maar ons gaan verder ……
Genesis 4 gaan voort om die vreeslike deurwerking van sonde IN DIE MENS te beskryf. Kain slaan sy broer Abel dood. En na hy sy straf aangehoor het, staan daar: "Toe gaan Kain weg van die aangesig van die Here" (Gen. 4:6). Is dit nie tragies en baie betekenisvol nie? Toe woeker die kwaad nog erger voort in die lewe van Lameg, [Kain se seun]. Lameg sê vir sy vroue (let wel, meervoud vroue – God het vir Adam een vrou gegee maar Lameg is al klaar 'n veelwywer (..eishh..)[/color]">Lameg is dus die direkte teenstelling van Christus en die eerste duidelike Antichris in die Bybel[/size].[Jesus verklaar baie duidelik dat daar baie Antichriste sal kom – lees maar weer dit op in die NT)
Kom ons kyk bietjie wat GOD sê oor ondertrouery met goddelose [ kyk ook wat gebeur met huweluke in vandag se tyd – Inderdaad – 'n donkie en 'n perd kan nie in dieselfde tuig [ juk] trek nie !!]
Maar geweld neem toe – dit sien ons vandag ook reg oor die werêld – "soos in die dae van Noag….."
Die gevolg van hierdie sonde was dat geweld hand oor hand toegeneem het. Daar was in die dae reuse op die aarde. Waarskynlik groot in statuur, maar veral gewelddadig en moorddadig in optrede. "Dit is die geweldiges van die ou tyd, die manne van naam" (Gen. 6:4). Wanneer gelowiges en ongelowiges vermeng, dan is die nageslag ook ongelowig en gewelddadig. Lameg se seun was Tubal-Kain. Hy was die eerste grofsmit en het wapens vervaardig. Vader en seun kon nou na hartelus geweld pleeg en die wêreld terroriseer. Die twee vernaamste kenmerke van die wêreld van daardie tyd en wat 'n gevolg was van vermenging tussen gelowiges en ongelowiges, was sedeloosheid en geweld. Wat is ons land se twee grootste probleme op die oomblik? Aids en misdaad. Klink dit bekend?Lameg het sy patent-regte van wapens vryliks aan die werêld (Satan) geskenk om mekaar uit te roei.Satan haat ALLE skeppings werk van GOD.En hy kla die mens aan voor God voortdurend – Hy is die aanklaer van die broeders – die mense moordenaar.Hy kan net lieg ,bedrieg ,steel en breek (vernietig). Klink dit bekend………
Die mens drink eerder water by die modder besoedelde poele van hierdie werêld as by die suiwer lewegewende water wat God die mens bied en verniet skenk.Maar die mens het mos nie ore nie……
Toe het dit die Here berou dat Hy die mens gemaak het. Dit is waaroor dit gaan. Dink net vir 'n oomblik hoe God moes gevoel het dat Hy smart in Sy hart gehad het dat Hy die mens ,ek en jy, gemaak het !!
Die mense wat sê dat Gen. 6:1-4 praat van engele, sê ook dat dit as gevolg van die engele se bose dade is dat reuse gebore is en dat dit die rede is waarom die sondvloed gestuur is. Nee mense, met so 'n verklaring word die hele boodskap van die Bybel hier verdraai. Die gaan oor die sedeloosheid en geweld van DIE MENSE. Die sondvloed het gekom as gevolg van die sonde van DIE MENS op aarde. Laat ons die Bybel reg lees wat dit betref en ons begrip van SONDE en die aakligheid daarvan reguit lees in die Bybel.
GOD weet ALLES .Daarom is daar reg aan die begin vir ons hierdie wonderlike onlosmaaklike godelike bybelse moeder belofte aan hierdie krom en verdraaide mensdom gegee wat volgens my in Openbaring 20 vers 10 bewaarheid word.
Openbaring 20:10 En die duiwel wat hulle verlei het, is in die poel van vuur en swaal gewerp waar die dier en die valse profeet is; en hulle sal dag en nag gepynig word tot in alle ewigheid.
Kom ons leef dan soos kinders van die lig en laat Titus 2 ons visie wees in hierdie werêld
Titus 2:11 :Want die reddende genade van God het aan alle mense verskyn
Titus 2:12 :en leer ons om die goddeloosheid en wêreldse begeerlikhede te verloën, ingetoë en regverdig en vroom in die teenwoordige wêreld te lewe,
Titus 2:13 :terwyl ons die salige hoop (het) en die verskyning van die heerlikheid verwag van die grote God en ons Verlosser, Jesus Christus,
Titus 2:14:wat Homself vir ons gegee het om ons te verlos van alle ongeregtigheid en vir Homself 'n volk as sy eiendom te reinig, ywerig in goeie werke.